
Teitl yr aseiniad: Gan ddefnyddio'r proffil disgybl a roddir, nodwch sut y gellid cwrdd ag agweddau penodol o ddatblygiad cyfannol y plentyn mewn lleoliad addysgol. Defnyddiwch gyfeiriadau at ddamcaniaethau perthnasol, ymchwil ac enghreifftiau o arfer rhagorol fel sail i hyn.

Cyflwyniad
Bwriad yr aseiniad yw defnyddio proffil Ella i archwilio sut i gwrdd â’i hanghenion trwy edrych ar ddamcaniaethau gan arbenigwyr ac enghreifftiau o brofiadau pontio. 
Cafwyd datblygiad emosiynol, cymdeithasol a ffisegol effaith uniongyrchol ar ddatblygiad cyflawn y plentyn (Mustard, 2010). Rhwng oedrannau genedigaeth a saith ceir twf a datblygiad aruthrol (APADGOS, 2008). O ganlyniad i gyfraddau datblygiad gwahanol mae’n bwysig bod athrawon yn arsylwi’n fanwl i adnabod anghenion pob plentyn a chynllunio’n effeithiol iddynt (APADGOS, 2008). Effeithiwyd profiadau bywyd ar ddatblygiad plentyn oherwydd mae’n siapio strwythur eu hymennydd (Mustard, 2010). Felly, mae magwraeth yn y blynyddoedd cynnar yn hanfodol oherwydd bydd effaith anferthol ar eu dysgu, iechyd ffisegol a meddyliol trwy gydol eu hoes (Mustard, 2010). Cytunwyd Davies ac ategwyd bod datblygiad ar gyfraddau gwahanol ac mae plant yn ymdrin â dysgu mewn amrywiaeth o ffyrdd o ganlyniad i ddylanwadau amgylcheddol ac etifeddol (2019). Felly mae’n hanfodol bod athrawon yn deall hyn ac yn magu dulliau cyfannol. Y dull cyfannol yw deall pwysigrwydd lles emosiynol, ffisegol a seicolegol plant ar y cyd(Foundation Education, 2018). Fel dyweda dulliau, “dylai dysgu fod yn brofiad parhaus, sy’n cynyddu o dipyn i beth wrth i blant a phobl ifanc dyfu ac aeddfedu” (2015).

Cymdeithasol 
Canolbwyntiwyd datblygiad cymdeithasol ar ryngweithiadau plant a’u perthynas â’u cyfoedion ac oedolion (Llywodraeth Cymru, 2008). Yn nôl camau datblygiad cymdeithasol oedran Ella yw 2 mlwydd oed, datgelwyd bod y plentyn yn hoff o chwarae wrth ymyl plant ond nid gyda hwy. Dylai Ella mwynhau chwarae gydag eraill am blentyn 4 mlwydd oed(darlith gan N.Ryder, 2019). Datblygiad trwy chwarae yn hanfodol i blant; i fynegi, ymchwilio, rhannu a chydweithio i wneud synnwyr o’r byd (darlith gan N.Ryder, 2019). Dadl arall yw, datblygwyd annibyniaeth 18mis-3mlwydd oed yn nôl ‘Camau Datblygiad Cymdeithasol’ Erikson (1963, dyfynnwyd yn SimplyPsychology). Yn nôl ei phroffil mae Ella’n ddibynnol ar gyfarwyddiadau oedolion, i annibyniaeth Ella dylai’r athrawes rhoi cyfrifoldebau iddi megis dewis pa weithgareddau i wneud, cysyllta hyn i bwyslais llais y disgybl yn Bolisi Cyfnod Sylfaen. 
[image: ]Rhwng oedrannau 3-5 mae rhyngweithiad cyson gyda phlant eraill, ond nad ydy Ella’n llwyddo i wneud hyn chwaith (Erikson, 1963, dyfynnwyd yn Simply Psychology). Datgelwyd yn ei phroffil bod Ella’n chwarae’n unigol, cyfleu diffyg parch ac ymwybyddiaeth o’i chyfoedion a methu rhannu. Awgryma Jarman (2007, dyfynnwyd yn Siencyn, 2010) cynllunio ardaloedd cymdeithasu i annog cyfathrebu, gwelwyd hyn yn gyfnod sylfaen un o’r ysgolion pontio i feithrin cymdeithasu. Trefnwyd grwpiau bach i ddatrys problemau er mwyn annog cydweithio a chyfle i fynegi eu syniadau. Bydd ymgasglu mewn grwpiau bach yn strategaeth ddefnyddiol i ddechrau gydag Ella felly nad ydy’n ormod iddi, cefnogwyd hyn gan Montessori (2019, dyfynnwyd yn darlith C.Jennings). Syniad da i’w hathrawes bydd creu cynllun er mwyn cael strwythur i bryd aiff hi i’r ardal cymdeithasu, nodwyd gan Postal (2011) bod cael strwythur yn annog hunangyfeirio. Atgyfnerthwyd arwyddocâd yr amgylchedd ar gyfer datblygu cyfathrebu gan Bruner (1982, dyfynnwyd gan Siencyn, 2010), bydd awyrgylch cymdeithasol a chroesawgar o fudd iddi. Yn ychwanegol, dylai oedolion chwarae rôl weithredol yn cynorthwyo cymdeithasu plant yn nôl Bruner a Vygotsky (1978, dyfynnwyd yn Simply Psychology, 2019). Cyhoeddwyd y syniad o ‘sgaffaldio’ sef rhyngweithiad strwythuredig rhwng oedolyn a phlentyn i gyflawni her, pwrpas hyn yw i fodeli, amlygu gwallau a chymell y plentyn. Creda Vygotsky bod rôl pobl eraill yn angenrheidiol i ysgogi cymdeithasu (dyfynnwyd gan Siencyn, 2008). Ar adegau yn yr ardal cymdeithasu bydden buddiol i gael oedolyn yn cynorthwyo gan nad yw Ella’n hoff o ryngweithio ag oedolion. Ar y llaw arall, dadleua Montessori dylai oedolion arsylwi o bellter yn hytrach nag arwain y chwarae oherwydd mae’n rhwystro rhyddid y plentyn (2019, dyfynnwyd yn darlith C.Jennings).
Soniwyd nad yw Ella’n siarad yn glir; atebwyd gydag ystumiau, un gair ac weithiau brawddegau bach. Mae Ella rhwng y camau iaith o eiriau unigol a brawddegau 2/3 gair (dyfynnwyd yn ddarlith N.Ryder, 2019). Dylid fod ar gam defnyddio gramadeg ac iaith lafar fwy cymhleth am ei hoedran, felly mae angen cymorth ychwanegol arni (Liberman,2019). Yn ôl Hopwood a Defis mae defnyddio cyfuniad o wahanol strategaethau yn y ffordd gorau i ddatblygu iaith plentyn (2017). Soniwyd am y ‘dull union’ sef dysgu trwy luniau ac ystumiau, gan ganolbwyntio’n gyfan gwbl ar ddefnyddio iaith. Fodd bynnag, mae Emyr Davies yn amheugar am hyn gan ddweud, ‘mae’n bosib cyrraedd y nod, ond ei bod yn ffordd wastraffus iawn o fynd ati’ (Hopwood, M. a Defis, N., 2017). https://www.ling.upenn.edu/courses/Fall_2019/ling001/acquisition.html

Atgyfnerthwyd pwysigrwydd amgylchedd ieithyddol i ddatblygiad meddwl ac iaith gan Bruner (1982, dyfynnwyd yn Siencyn, 2010) a Karmiloff Smith (2001, dyfynnwyd yn Siencyn, 2010). Strategaethau i helpu datblygu iaith yn y cyfnod sylfaen yw rhigymau a chaneuon, o ganlyniad i’r ailadrodd, rhythmau a mynegiant corfforol (Siencyn, S., 2010). Bwysleisiwyd rhythm a cherddoriaeth yn [image: ]ysgolion Steiner a dengys ymchwil gan Goswani a Bryant (1990) bod plant a gafodd profiad o ganeuon a rhigymau cyn cychwyn ysgol yn datblygu ymwybyddiaeth ffonig yn gynt na phlant sydd ddim. Felly, bydd annog Ella i gymryd rhan yn ganu yn amser cylch neu greu tasgau yn seiliedig ar rythmau yn ffordd o ddatblygu ei hiaith. Ystyriaeth bellach fydd cyfeirio Ella at therapydd iaith a lleferydd os nad ydy hi’n datblygu’n ieithyddol. Bydd therapydd iaith a lleferydd yn cefnogi athrawes Ella gyda strategaethau addysgu am anawsterau iaith a chyfathrebu a chynnal sesiynau unigol a grwpiau bach tu allan i’r dosbarth. (Ryder, 2013). Yn ystod chwarae mae Ella’n chwarae ar ben ei hun neu’n dynwared ei chyfoedion ychydig. Yn nôl ‘Gamau Chwarae Cymdeithasol Mildred Parten’ mae Ella rhwng camau ‘chwarae unig’ a ‘chwarae paralel’ (Halloran, J., 2015). Yn nôl ‘Theori Dysgu Cymdeithasol’ Bandura dysgwyd ymddygiad trwy arsylwi a modeli eraill (Cherry a Gans, 2019). Atgyfnerthwyd arsylwi chwarae fel rôl allweddol wrth ddysgu, ond nad yw arsylwi’n golygu gwylio o bellter yn unig, mae modd dysgu trwy wrando ar gyfarwyddiadau a gweld ymddygiad cymeriadau yn llyfrau a ffilmiau (Cherry a Gans, 2019).www.encourageplay.com


Emosiynol
Dechreua Ella cyfleu ei theimladau a deall teimladau eraill. I ddatblygu ymhellach, dylai athrawes Ella hybu empathi i adeiladu ei chudd-wybodaeth emosiynol ac ystyried teimladau eraill (Cherry a Janssen, 2019). Ffordd o wneud hyn bydd holi cwestiynau fel, ‘sut gwnaeth hwn gwneud i ti teimlo?’, ac ar ôl iddi gydnabod ei theimladau mae modd holi cwestiynau am effaith ei gweithredoedd ar bobl arall (Cherry a Janssen, 2019). Yn ysgol pontio roedd sesiynau ‘dewch i siarad’ sef gynorthwyydd yn cymryd grŵp i drafod am deimladau, dyma strategaeth i ymdopi ar gyfer Ella i ddatblygu ei sgiliau emosiynol. Strategaeth arall oedd teganau ‘Huw a Gem’, newidiodd y plant y mynegiant wynebol arnynt i gyfateb i’w teimladau nhw, dyma strategaeth wych i ymdopi ar gyfer Ella er mwyn iddi ddeall ei emosiynau personol. 
Ystyriwyd amser cylch fel cyfnod i hybu datblygiad emosiynol yn y blynyddoedd cynnar gan ei bod yn ymarfer sgiliau megis cymryd tro, datrys problemau a gwerthfawrogi cwmni eraill. Ymhellach, datblygwyd hyder-personol, llythrennedd-emosiynol a hunan-barch (Mosley, Cooper a Cefai, 2009). Er hyn, os nad ydy Ella’n ymdopi gydag amser cylch mae modd cynnal sesiynau o fewn grwpiau bach er mwyn iddi dechrau teimlo’n cyfforddus yng nghwmni eraill a felly datblygu ei sgiliau siarad a gwrando (Mosley, Cooper a Cefai, 2009). Yn ogystal â hyn mae amser cylch yn gyfnod i siarad am broblemau (Llywodraeth Cynulliad Cymru, 2016), felly’n ddefnyddiol i Ella datrys gwrthdaro  oherwydd mae hi’n gweld yn anodd ei wneud yn annibynnol. Strategaeth effeithiol yn ysgol pontio oedd ‘arfer adferol’, sef helpu disgyblion i ymdrin â thensiynau mewn modd sy’n annog empathi a chyfrifoldeb. Felly os oes gwrthdaro bydd cynnwys Ella’n syniad da i ddysgu iddi sut i adfer [image: ]tensiynau. Er hyn, bydd Montessori yn amheugar o amser cylch achos arweiniwyd gan oedolion sy’n rhwystro chwilfrydedd naturiol y plentyn i grwydro. Bydd Montessori yn cefnogi amser cylch sy’n arwain gan y plant, sy’n cysylltu i bwysigrwydd llais y disgybl yn y Polisi Cyfnod Sylfaen (dyfynnwyd yn ddarlith C.Jennings, 2019).Llun o ysgol pontio- amser cylch/arfer adferol

Mae Ella’n cael trafferth gwneud penderfyniadau ac yn ddibynnol ar ofal oedolion a phlant arall, felly mae angen iddi fagu hyder yn ei gallu neu bydd hi’n parhau i ddibynnu ar eraill. Bydd ei hyder yn tyfu wrth dreialu pethau newydd mewn amgylchedd diogel gyda llawer o atgyfnerthiad cadarnhaol (Bryce-Clegg, dim dyddiad.). Strategaeth i roi ar waith yw dadadeiladu chwarae rôl, sef ardal sy’n cefnogi pob math o thema chwarae ac yn annog y plant i feddwl yn annibynnol oherwydd nad oes ardal strwythuredig fel caffi neu chwarae tŷ (Bryce-Clegg, dim dyddiad). Cefnogwyd rhyddid y plentyn gan Montessori, trefnwyd dosbarth Montessori i gwrdd ag anghenion y plant ac annog chwilfrydedd mewn amgylchedd yn gartrefol er mwyn i blant teimlo’n gyfforddus i archwilio’n annibynnol a gwneud pethau dros ei hun (dyfynnwyd yn darlith C.Jennings). 
Cafwyd trafferth wrth wahanu Ella o’i mam yn y bore. Yn nôl camau emosiynol erbyn oedrannau 3/4 dylai Ella wahanu o’i mam yn haws (Morin, dim dyddiad). Soniwyd ‘Theori Ymlyniad’ Ainsworth bod mamau sy’n ymateb i anghenion y plentyn yn fwy tebygol o gael plant sy’n fwy ynghlwm (1978, dyfynnwyd yn SimplyPsychology). Yn amlwg mae perthynas agos a chariadus gan Ella a’i mam, dyweda Bowlby bod perthnasau plant gyda’i gofalwr pennaf yn chwarae rôl hanfodol yn eu datblygiad emosiynol, sy’n effeithio eu perthnasau am weddil eu bywydau (Barnes a Duschinsky, 2018). Cynydda agosatrwydd ffisegol rhwng plentyn a’u ffigwr ymgysylltiol pryd mae ymdeimlad o ofn neu pryder dadleua Bowlby (dyfynnwyd yn darlith C.Jennings, 2019).

Corfforol 
Canolbwyntiwyd datblygiad corfforol ar gynyddu perfformiad y corff. Gellir rhannu datblygiad corfforol yn sgiliau echddygol bras a manwl (Llywodraeth Cymru). 
Yn nôl ei phroffil gall Ella dal pensil gyda phedwar bys a sgriblo, felly mae angen cefnogaeth ychwanegol arni i ysgrifennu’n gywir. Dylai Ella gallu copïo llythrennau a rhifau erbyn 4 mlwydd oed, ond gwelwyd anhawster dal pensil sy’n gallu dod lawr i fod yn or-ddibynnol ar oedolion. Defnyddiwyd sgiliau echddygol manwl cyhyrau bach sy’n helpu rheoli’r llaw a bysedd, wrth ddatblygu hyn gall Ella cyflawni tasgau megis ysgrifennu, bwydo a gwisgo’i hunain (Bunce, dim dyddiad). I ddatblygu dylai athrawes Ella annog iddi ryngweithio gyda nifer o wrthrychau; teganau, siswrn, toes (Bunce, dim dyddiad). Hefyd mae tasgau yn y gegin yn ffordd o adeiladu sgiliau echddygol manwl, felly dyma syniad am wers ar gyfer Ella. Y weithred o bigo eitemau lan gyda gefel fach yn datblygu gafael y plentyn sy’n hanfodol ar gyfer ysgrifennu, pwysleisiwyd hyn yn y dosbarth Montessori (Schubert, 2019). Nad yw Ella’n hoff o adeiladu, mae angen cymorth arni fwy na thebyg oherwydd nad ydy hi wedi datblygu cydsymud llaw-llygad, dylai athrawes Ella defnyddio blociau’n fwy aml i Ella ymarfer y sgil. 
Mae sgiliau echddygol bras plant yn datblygu drwy symudiadau sy’n defnyddio cyhyrau’r corff, dysgwyd sgiliau megis rhedeg, neidio a dringo (Llywodraeth Cymru, 2008). Mae gan Ella’r sgil o daflu pêl dros ei hysgwydd, ond nad ydy hi’n gallu dal pêl sy’n bownsio. Felly bydd ymarfer sgiliau dal yn yr awyr agored unwaith y dydd yn cynyddu hyder Ella a’i gallu corfforol. Nad ydy Ella’n gallu hopian ar un coes, felly yn amlwg nad oes gydbwysedd da ganddi. Strategaeth i sicrhau rheolaeth dros y corff bydd defnyddio meinciau i ymarfer cydbwyso. Yn ddosbarth Montessori atgyfnerthwyd bod sgiliau echddygol bras yn cael buddion iechyd, cynyddu hyder a gallu i asesu risg. (Schubert, 2019).
Yn nôl Clair McCarthy chwarae gweithredol yw’r ymarfer corff gorau i blant. Drwy weithgareddau chwarae corfforol dylai plant datblygu rheolaeth gynyddol dros eu cyrff a dod yn fwy medrus wrth ddefnyddio rhannau gwahanol o’u corff (Llywodraeth Cymru, 2008). Bydden syniad da i ddilyn theori Vygotsky o bartner Ella lan gyda pherson mwy galluog yn gorfforol a bydden ei chymell a chynyddu ei sgiliau corfforol (Mcleod, 2019). 
Pwysleisiwyd pwysigrwydd chwarae yn yr awyr agored yn y Polisi Cyfnod Sylfaen, atgyfnerthwyd gan Montessori, oherwydd mae synhwyrau gwahanol yn dwyshau tu allan (dyfynnwyd yn ddarlith C.Jennings). Dylai athrawes Ella rhoi profiadau yn yr awyr agored iddi, dylai’r amgylchedd dysgu tu allan fod yn estyniad i’r amgylchedd dosbarth (Llywodraeth Cymru, 2008). Dylid cynllunio gweithgareddau strwythuredig yn seiliedig ar brofiadau synhwyrau, sgiliau echddygol bras a manwl. Mae Ella’n cael ei harsylwi wrth chwarae tu allan felly efallai i hybu ei hannibyniaeth dylai Ella gael symud yn rhwydd rhwng y tu mewn a’r tu allan er mwyn iddi ddatblygu’n gorfforol trwy brofi gwahanol bethau.

Casgliad
I grynhoi, mae’n amlwg mae angen cymorth ychwanegol ar Ella i ddatblygu’n gymdeithasol, emosiynol a chorfforol. Ond, mae’n anodd asesu Ella oherwydd mae llawer o wybodaeth ar goll yn ei phroffil megis ei sefyllfa deuluol a diwylliannol. Yn amlwg nad oes un ffordd gywir o annog datblygiad ac fel dyweda Emyr Davies “oes fath beth ag un dull perffaith i’w gael” (yn Jones, C a Morris, S). Ei barn yw dylai athrawon addasu eu tactegau dysgu er mwyn dethol y dull gorau ar gyfer disgyblion. Hefyd mae’n anodd cynnig strategaeth addas i roi ar waith am Ella heb arsylwi hi o fewn y dosbarth.

